הוועדה לביטחון לאומי, כנסת 25, פרוטוקול מספר 88, 2023-11-28 00:00

צביקה פוגל: צוהריים טובים לכולם, אנחנו נכבד את אלה שכן עמדו בזמן ונתחיל

צביקה פוגל:  אני רוצה רק להזכיר לכולנו, למי שהספיק לשכוח ברצף של הימים המאוד משמחים האלה שבהם אנחנו רואים ילדים ואימהות חוזרים מהתופת הבלתי נתפסת הזאת של ידי החמאס המגואלות בדם

צביקה פוגל:  אני רוצה להזכיר שלמרות שאנחנו בהפסקת אש, אנחנו עדיין תחת ההגדרה של מצב חירום בעורף או יותר נכון בשפה היום-יומית, אנחנו עדיין במלחמה שלפחות כולם אומרים שתימשך או תחזור בעוצמה רבה מייד אחרי שנצליח להחזיר מקסימום מילדנו

צביקה פוגל:       מצבת העצורים לא הולכת לרדת

צביקה פוגל:  למרות שאנחנו משחררים על כל חטוף שלנו שלושה, מסתבר שיחס הקליטה הוא הרבה יותר גדול מיחס השחרור

צביקה פוגל:  תיכף תיראו את זה גם במספרים, למי שעדיין לא הספיק לראות אותם, כי אנחנו עובדים קשה מאוד ביהודה ושומרון

צביקה פוגל:  נדמה לי שבמהלך ארבע השבועות האחרונים נעצרו שם למעלה מ-1,000 עצורים שהם אנשי חמאס וג'יהאד, שזה מספרים אסטרונומיים אבל בהחלט מספרים יפים בהיבט הביטחוני

צביקה פוגל:  מה שזה אומר זה שאנחנו ניאלץ להמשיך לחרוג מהדין הבין-לאומי של מרחב מחיה ותנאים מינימליים לאסיר בהיבט של מיטה וכו'

צביקה פוגל:  אנחנו ניאלץ לחרוג מזה בתקופה הנוכחית לפחות עד ה-31

צביקה פוגל: 12 כרגע

צביקה פוגל:       אני נתבקשתי על ידי מזכיר הממשלה בעקבות ישיבה שנערכה אתמול

צביקה פוגל:  קיבלתי מכתב ממנו – "לכבוד חבר הכנסת צביקה פוגל, יושב-ראש הוועדה לביטחון לאומי, אני מתכבד להודיעך כי הממשלה החליטה ביום 27

צביקה פוגל: 11 בהתאם לסמכותה לפי סעיף 19כ(ד) לפקודת בתי הסוהר, התשל"ב-1971, להאריך את תוקפה של ההכרזה על אירוע חירום כליאתי עד ליום י"ט בטבת התשפ"ד", קרי 31 בדצמבר 2023

צביקה פוגל:  "לצורך הארכת ההכרזה כאמור מבקשת הממשלה את אישור הוועדה לביטחון לאומי של הכנסת

צביקה פוגל:  נודה על דיון דחוף לבקשת הממשלה בוועדה לביטחון לאומי של הכנסת

צביקה פוגל:  בברכה, יוסי פוקס, מזכיר הממשלה"

צביקה פוגל:       אנחנו מכבדים את ממשלת ישראל ולכן אנחנו מקיימים את הדיון הדחוף הזה מאתמול להיום כדי להאריך את תוקף ההכרזה על מצב חירום כליאתי

צביקה פוגל:  כדי שנוכל ללמוד על הנתונים, אני אבקש משירות בתי הסוהר ומהמשרד לביטחון לאומי להציג לנו את הנתונים נכון להיום, איזה פתרונות נוספים נמצאו או חושבים עליהם או מתוכננים לעתיד כדי לראות שאנחנו לא מביאים את עצמנו למצב שהוא כמעט בלתי נסבל

צביקה פוגל:  יש גם גבול כמה אנחנו יכולים להכיל בתוך כל תא, ואנחנו הולכים ומתקרבים לגבול הזה

צביקה פוגל:  אני אשמח לשמוע את ההתייחסויות

צביקה פוגל:       בבקשה

אביב ישראלי: שלום לכולם, עו"ד אביב ישראלי מהמשרד לביטחון לאומי

אביב ישראלי:  דבר ראשון תודה רבה על הדיון הדחוף

אביב ישראלי:  כמו שציין אדוני היושב-ראש, באמת נוכח היקפי העלייה המשמעותיים במצבת הכלואים, הכריז השר לביטחון לאומי על מצב חירום כליאתי

אביב ישראלי:  משמעות ההכרזה היא בעצם שניתן להלין תוך חריגה משטח המחיה ושלא על מיטה אלא על מזרן כפול

אביב ישראלי:  ההכרזה הזאת הוארכה מעת לעת כשהכרזה הנוכחית בתוקף עד ה-30

אביב ישראלי: 11

אביב ישראלי:  זה הכרזה שאושרה גם על ידי הוועדה

אביב ישראלי:  לאור היקפי הכלואים והעלייה שנמשכת יש צורך בהארכת ההכרזה, ובעצם הבקשה, מה שאושר אתמול על ידי הממשלה זה הארכה באמת עד ה-31

אביב ישראלי: 12 על מנת שנוכל להמשיך לקלוט כלואים

אביב ישראלי:       לעניין שאלת היושב-ראש על קידום כלים נוספים, אז כפי שציינו גם בדיווח שהוגש לוועדה אתמול, יש את הנושא של מתן חופשה לאסירים טרם מועד שחרורם

אביב ישראלי:  זה נושא שנמצא בשלבי ליבון מתקדמים

אביב ישראלי:  אנחנו מקווים שנוכל לתת איזשהו עדכון בקרוב

צביקה פוגל: תוך כמה זמן את מעריכה שנוכל להגיע לזה, ימים, שבועות?     

אביב ישראלי: לא רוצה להעריך

אביב ישראלי:  אני מקווה שימים

קריאה: אנחנו ניתן היום תשובה למשרד לביטחון לאומי

קריאה:  הנושא נבחן מאוד בכובד ראש

צביקה פוגל: זה עניין של ימים, לא שבועות וחודשים

קריאה: כן, כן

אביב ישראלי: לא רציתי להתחייב על ימים

אביב ישראלי:  כמה שיותר מהר באמת

עידו בן יצחק: מבחינת סדר גודל של הפתרון הזה, לכמה הוא ייתן מענה בעצם?      

אביב ישראלי: יש מתווה שאנחנו שמנו על השולחן

אביב ישראלי:  הוא עדיין בשיח

אביב ישראלי:  אני לא רוצה להתחייב כרגע על מספר של אסירים כי עדיין זה נמצא בשיח עם ייעוץ וחקיקה

צביקה פוגל: אבל זה יהיה ברמה של משהו משמעותי?     

אביב ישראלי: משמעותי זה שאלה יפה

צביקה פוגל: אני לא רוצה להגיע למצב שבו אנחנו כבר לא מצליחים להיכנס לתאים

אביב ישראלי: המתווה הזה לא ייתן לנו פתרון לכל המשבר הקיים

אביב ישראלי:  ממש לא, זה לא שם

אביב ישראלי:  בסופו של דבר המתווה הזה צריך להתבצע תוך איזון גם על שמירת שלום הציבור והאפשרות לשחרר היום אסירים, לבין היכולת שלנו לקדם את החלופות האלה שיאפשרו לנו המשך קליטה של עצורים נוספים במתקני הכליאה

אביב ישראלי:  כרגע לא מדובר על פתרון מאוד משמעותי לצערי

אביב ישראלי:  זה הנושא הזה

אביב ישראלי:      בהתאם לעדכון שמסרנו בדיווח הקודם על הנושא של עונש המשמורת בקהילה, אני כן אציין שהשר פנה בנושא לשר המשפטים

אביב ישראלי:  ככל שהוא יקודם, זה לא פתרון שיסייע מחר בבוקר

אביב ישראלי:  זה משהו יותר ארוך טווח, וגם באמת מתוך הראיה שהאסירים האלה הולכים להישאר במתקני הכליאה ולא להשתחרר בסיום המלחמה

צביקה פוגל: אלא אם כן יחוקקו חוקים מסוימים במדינת ישראל

אביב ישראלי: יכול להיות

אביב ישראלי:       לשאלת הוועדה שהועברה אלינו בעקבות הדיון הקודם על מצב שבו מחבלים רבים נתפסים

אביב ישראלי:  אני כן אעדכן שבהמשך לשיח שהתקיים עם שב"ס, ובאמת בשים לב ליכולת שלהם לקלוט עוד עצורים, כולנו מבינים שבסופו של דבר יש לזה קו גבול, אז בכוונת מנכ"ל המשרד לקיים דיון בנושא בימים הקרובים על פתרונות נוספים שיאפשרו את המשך הקליטה

צביקה פוגל: אנחנו הולכים לקראת זה

צביקה פוגל:  יש לי יסוד סביר להניח שאנחנו נגיע למצב שבו התפוסה שלנו לא תאפשר לנו לקלוט אנשים נוספים, ואז מתחילה להישאל השאלה, אוקיי, מה עושים?     

אביב ישראלי: נכון, אז באמת בגלל זה המנכ"ל של המשרד מעורב בזה

אביב ישראלי:  מתקיים על זה שיח ואני מקווה שבאמת נצליח למצוא פתרונות נוספים

צביקה פוגל: אני כבר אומר לפרוטוקול, בדיון שנקיים דיון מעקב בעוד שבועיים אני אבקש ממנכ"ל המשרד לבוא לפה ולספר לנו לאיזה כיוונים נוספים אפשר להגיע עם הפתרונות האלה, כי יכול מאוד להיות שנצטרך לעשות את מה שעשינו גם בעבר, ואני חוזר על זה תמיד בתור דוגמה, ולהקים מתקני מעצר זמניים שבהם אנשים יכלאו

צביקה פוגל:  עשינו את זה באנצאר

צביקה פוגל:  אני זוכר איך הקמנו אותו כמעט מהיום למחר כדי להחזיק שם עצורים לבנונים

צביקה פוגל:  עשינו את זה

צביקה פוגל:  זה קרה בעבר

צביקה פוגל:  לא כייף, לא נעים, לא טוב, כדי שלא נביא את עצמנו למצב שבו אנחנו לא יכולים להיכנס לתא

צביקה פוגל:  אנחנו כבר לא יכולים לעשות שם שום דבר

צביקה פוגל:  זה מתחיל להיות לא הוגן כלפינו כבר, לא רק כלפי האסירים

אביב ישראלי: נכון

אביב ישראלי:  זה מצריך איזושהי ראיה שהיא יותר מערכתית ושאלה של לפתחו של מי זה נמצא

אביב ישראלי:  אנחנו נעדכן על זה

צביקה פוגל: עדיין חשוב לומר שגם לנו, חברי הוועדה, חשוב כן לאפשר לדין הבין-לאומי לעמוד מול עינינו ולנסות כמה שיותר לקיים אותו כי אנחנו חלק מהעולם הבין-לאומי הזה

סימון מושיאשוילי: את דיברת על הלאומניים

סימון מושיאשוילי:  מה עם הפליליים?     

אביב ישראלי: מבחינת שטח מחיה? יש נתונים שהעברנו לוועדה במסגרת הדיווח

סימון מושיאשוילי: ראיתי את הנתונים

סימון מושיאשוילי:  ועדת שחרורים מוקדמת מתכנסת, לא מתכנסת?      

אביב ישראלי: ועדות שחרורים מתכנסות

אביב ישראלי:  זה בחינה פרטנית של כל אסיר ואסיר

סימון מושיאשוילי: הוועדה מתכנסת בימים האלה?     

אביב ישראלי: הוועדה מתכנסת

אביב ישראלי:  היה תקופה שהיא לא התכנסה

אביב ישראלי:  הייתה בהתחלה בעיה שהדיונים לא התקיימו

אביב ישראלי:  בתקופה האחרונה היא חזרה

סימון מושיאשוילי: נקודה שנייה, הלשכה, פנו אליי מספר אנשים

סימון מושיאשוילי:  חופשות

אביב ישראלי: זה המתווה שנבחן היום

אביב ישראלי:  זה מתווה שהוא רלוונטי לפליליים

סימון מושיאשוילי: חופשות זה רק על פליליים

סימון מושיאשוילי:  אני יודע שהורידו להם את החופשות בכלל

אביב ישראלי: אתה מדבר על חופשה רגילה

אביב ישראלי:  לא

סימון מושיאשוילי: קיצרו להם מ-72 שעות ל-24 שעות

סימון מושיאשוילי:  אלה של 48 שעות לא קיבלו בכלל חופשות

כינרת צימרמן: הייתה תקופה מאוד קצרה בהתחלה

סימון מושיאשוילי: למה?     

כינרת צימרמן: בגלל שכל שירות בתי הסוהר עבד במצב חירום, אז לא היו יציאות מבתי הסוהר

כינרת צימרמן:  לא היו חופשות בשלושה-ארבעה שבועות הראשונים של המלחמה, אבל החופשות חזרו

סימון מושיאשוילי: אני מודה לך על המידע, אבל שלושה-ארבעה שבועות זה לא מעט

סימון מושיאשוילי:  זה אחד

סימון מושיאשוילי:  המלחמה היא סך הכול בינתיים שבעה שבועות, אז אנחנו לא מדברים על חצי שנה, אנחנו מדברים על חודש וחצי, אולי מעט יותר, 52 יום

סימון מושיאשוילי:  זה דבר נוסף שהיה חשוב כי סך הכול אנחנו מענישים כאן את האנשים, את הילדים שלהם, במיוחד שמחכים כולם לאבא, לבעל שיגיע הביתה אחרי חצי שנה, שנה או כמה זמן שהיה שם

סימון מושיאשוילי:  במיוחד בתקופה הזו של המלחמה אנחנו צריכים לאפשר את הדבר הזה

כינרת צימרמן: לכן אני מנסה שנייה להבין על מה מדובר כי אסירים - - - הם יוצאים לחופש כל חודש

כינרת צימרמן:  היו אסירים שחודש אחד מתוך הסבב שכל חודש הם יוצאים פעם בחודש, חודש אחד הם לא יצאו לחופשה

סימון מושיאשוילי: אני יכול לומר לך מה הפנייה שאני קיבלתי

סימון מושיאשוילי:  אחד, אשתו דיברה עם העוזר שלי

סימון מושיאשוילי:  היא אמרה שעל מנת לאשר לו חופשה ל-72 שעות הוא היה אמור להגיש בקשה

סימון מושיאשוילי:  זה לא, אני יכול לבקש חופשה לעוד שבוע או לעוד שבועיים? מפקד בית המעצר אמר, זה לא אני, לא נותנים לי בכלל אישור שתוכל להגיש את הבקשה הזו

כינרת צימרמן: נכון

סימון מושיאשוילי: זאת אומרת שהוא מפספס את זה

אליאסף זכאי: צריך לזכור שאם חודש לא היו חופשות, האסיר יוצא לחופשה פעם בחודש

סימון מושיאשוילי: פעם בחודש יוצאים לחופשה? אוקיי, לא ידעתי

כינרת צימרמן: לכן אני אומרת, הוא הפסיד חופשה אחת

סימון מושיאשוילי: אתה יודע מה זה חופש? חופש זה שאתה יכול לקום מהשולחן ולצאת מתי שנוח לך

כינרת צימרמן: אנחנו לא מקלים בזה ראש אבל אנחנו חוזרים ואומרים - - -      

סימון מושיאשוילי: אבל אותו חופש של פעם בחודש - - -      

כינרת צימרמן: חד משמעית, ועדיין השגרה של כל - - -      

סימון מושיאשוילי: אנחנו מדינה דמוקרטית

סימון מושיאשוילי:  אם היינו מדינה אחרת, אז בסדר

כינרת צימרמן: אבל השגרה של כל אזרחי המדינה הופרעה, בוודאי גם היום

סימון מושיאשוילי: את יודעת מה התשובה שמסרו להם? אנחנו לא יכולים להגן עליכם כשאתם בחוץ

סימון מושיאשוילי:  בבית המעצר יש מרחב מוגן? גם אין

סימון מושיאשוילי:  זאת תשובה שאני בטוח שאת לא היית מקבלת אותה

כינרת צימרמן: אני חוזרת ואומרת, לא שזה קשור כי החופשה היא חופשה לכמה שעות וחזרה

כינרת צימרמן:  זה בית סוהר, זה לא קשור לצפיפות, זה לא קשור להצפפה

כינרת צימרמן:  אנחנו לא מקלים בזה ראש

כינרת צימרמן:  אנחנו עושים דיונים והערכות מצב כל שבוע לראות איך אפשר

כינרת צימרמן:  היה תקופה בהתחלה, אמרתי את זה בכל הדיונים הקודמים

כינרת צימרמן:  הייתה תקופה ראשונה שבה פעלנו בשגרת חירום מוצדקת מאוד בעיניי, שהייתה קודם כל עצירת מצב גם מבחינת הסגל, גם מבחינת הסוהרים, גם מבחינת האסירים

כינרת צימרמן:  ברגע שאפשר היה לפתוח, הדבר הראשון שנפתח זה החופשות של האסירים

כינרת צימרמן:  מי שהיה בסבב, יצא

כינרת צימרמן:  יצא שאסירים שהם נמצאים בסבב חופשות הפסידו חופשה אחת

כינרת צימרמן:  זו הייתה ההפרעה לשגרה שלהם

כינרת צימרמן:  אנחנו לא מפחיתים בזה ולא מקלים בזה ראש, אבל אנחנו חושבים, ואני אומרת שוב, שבתוך ההפרעה לשגרה שכל אזרחי מדינת ישראל הרגישו אותה בדרך זו או אחרת, אז זה חלק מההפרעה לשגרה

כינרת צימרמן:  גם אסירים, היה להם חלק מההפרעה לשגרה

סימון מושיאשוילי: מובן, אבל חודש ימים זה יותר מידי

סימון מושיאשוילי:  שבוע ימים ראשון, את יודעת, אנחנו לא ידענו איפה אנחנו עומדים בכלל

סימון מושיאשוילי:  אני זוכר את זה

סימון מושיאשוילי:  את צודקת

סימון מושיאשוילי:  אני לא יכול להתווכח איתך, אבל יותר מידי

כינרת צימרמן: יש עוד הרבה אנשים באזרחות שעדיין השגרה שלהם - - -      

סימון מושיאשוילי: שוב, אני לא מדבר על רוצחים או על אנסים

סימון מושיאשוילי:  הרי כל אחד שיושב שם, הוא משלם את חובו לחברה בעצם ישיבתו שם במקום הלא נעים הזה, נגדיר את זה ככה

כינרת צימרמן: אנחנו לא מפרידים

כינרת צימרמן:  יש אנשים שבהם בסבב חופשות

כינרת צימרמן:  גם רוצחים וגם אנסים בסבב חופשות

כינרת צימרמן:  מי שהיה סבב חופשות לפני זה, ברגע שאפשר היה להחזיר אותו לחופשות, חזר לחופשות

כינרת צימרמן:  באמת אני אומרת שוב, רוב האנשים גם היום באזרחות כולל אנשים שיושבים ונוכחים מולך, השגרה שלהם לא קרובה עדיין - - -      

צביקה פוגל: אני שמח לשמוע שלחבר כנסת, במקרה הזה סימון, יש לו באמת את אותה גישה בריאה של לבדוק שגם לאסירים אנחנו דואגים לקיים איזושהי שגרת חיים בזמן שהוא משלם את חובו לחברה

צביקה פוגל:  אני לא פחות מכך שמח לראות שאתם מודעים לעניין ומודעים לחשיבות של העסק הזה, וטוב שזה עלה על השולחן עכשיו ושכולנו ניקח את זה לתשומת ליבנו, כי בסופו של דבר בניגוד לאסירים הביטחוניים, לאסירים שלנו יש לנו חובה להחזיר אותם למוטב וזה חלק מהעניין, אז אני חושב שזה נכון מאוד

צביקה פוגל:  תודה, חבר הכנסת סימון

צביקה פוגל:       עוד התייחסויות למצבי הכליאה? בבקשה

נעמה פויכטונגר: נעמה פויכטונגר, משרד המשפטים

נעמה פויכטונגר:  אני רק אגיד ממש בקצרה שתי נקודות, אני חושבת, לא שנויות כאן במחלוקת בכלל, אחת היא שאנחנו רוצים וצריכים לאפשר לעצור את כל מי שנדרש לעצור אותו בשביל להגן על ביטחון המדינה וביטחון הציבור

נעמה פויכטונגר:  בכלל לא שאלה

נעמה פויכטונגר:  אנחנו צריכים להיות מסוגלים לאפשר את הכליאה

נעמה פויכטונגר:  יחד עם זה כמו שאדוני אמר וכמו שהיועץ המשפטי שאל בצדק, ממה שאנחנו מבינים גם לפי המתווה של המשרד לביטחון לאומי לגבי החלופה של החופשות, גם לפי ההצעה שהוצעה, סדרי הגודל בצעד שאפשר להגדיר אותו כמעט כסמלי בהתחשב בפער האמיתי, לכן כמו שגם אמרנו בדיונים הקודמים אנחנו מצטרפים בכל פה לדברים של אדוני היושב-ראש לגבי הצורך בהנחה מהירה של איזושהי תוכנית בינוי

נעמה פויכטונגר:  ברור לנו בנסיבות האלה כמו שכבר אמרנו קודם, אנחנו לא מדברים עכשיו על בינוי כמו שהיינו רוצים לראות, של מפרט לטווח ארוך, של בנייה שתיארך שנים רבות, אלא גם במצב חירום אנחנו צריכים פתרונות חירום גם בתחום הזה

נעמה פויכטונגר:       אני חוזרת גם שלא יהיה ספק על הדברים שאמרנו פעם קודמת

נעמה פויכטונגר:  ברור לנו שזה צריך לבוא עם תגבור משמעותי של כוח האדם כדי לאפשר לשב"ס להפעיל את הכליאה שצריך

נעמה פויכטונגר:  כמובן שמשרד האוצר צריך להיות מגויס לסיפור הזה

נעמה פויכטונגר:  זה בסופו של דבר לא רק אינטרס אלא צורך ממשי של כולנו כדי לאפשר את המשך הכליאה של כל מי שצריך להיות כלוא בטווח הנראה לעין כל עוד יהיה צריך

צביקה פוגל: מעולה, תודה על ההתייחסות

צביקה פוגל:  בבקשה

עידו בן יצחק: שתי שאלות לגבי דברים שעלו בדיונים הקודמים

עידו בן יצחק:  דבר ראשון, האם בניית אגפים חדשים בכלא אלה נמשכת כסדרה, והאם עדיין הצפי הוא שבינואר אותם 400 מקומות ייפתחו?     דבר שני, דובר גם על נושא של פיקוח אלקטרוני, שגם פה אנחנו לא מדברים על כמות מטורפת

עידו בן יצחק:  איפה זה עומד?      

אביב ישראלי: באמת הצפי להשלמת הבינוי עד סוף השנה כפי שנמסר בדיון הקודם

אביב ישראלי:  כמובן נקווה שלא יהיו התפתחויות אבל זה כמובן כפוף למצב הביטחוני

אביב ישראלי:  ככל שיהיה איזשהו פערים בנושא, אנחנו נעדכן

אביב ישראלי:       לעניין הפיקוח האלקטרוני, כפי שעדכנו בדיון הקודם השר הנחה את משטרת ישראל לפעול למימוש האזיקים והמכסה הקיימת היום

צביקה פוגל: כמה יש לנו איזוקים פנויים, אנחנו יודעים לומר בערך?     

אביב ישראלי: כן, יש 1,036 נכון להבוקר

צביקה פוגל: חשוב לנצל את זה

אביב ישראלי: נכון

אביב ישראלי:  לא סתם יצאה ההנחיה הזאת

אביב ישראלי:  מן הסתם זה דברים שהם מהיום למחר, אבל כן משטרת ישראל על זה ופועלת

אביב ישראלי:  גם יש נציג מהתביעות

אביב ישראלי:  אם תירצו לשמוע את הפעילות שלהם, אז אפשר

צביקה פוגל: מעולה

צביקה פוגל:       יש לנו מהמטה לביטחון לאומי את יוסי מימון

צביקה פוגל:  יוסי, שלום

יוסי מימון: צוהריים טובים, אני מתנצל שאני בזום כי זה גם מילואים וגם עבודה

יוסי מימון:  יש לי שתי שאלות

צביקה פוגל: התנצלותך התקבלה

יוסי מימון: שאלה אחת, האם אפשר להתאים את מתקן חולות שהוא עומד כאבן שאין לה הופכין כבר הרבה מאוד שנים לקליטה לפחות של אסירים, נקרא לזה קלים?      דבר שני, אני חושב שחלק לא מבוטל מהאחריות צריכה גם ליפול על הצבא

יוסי מימון:  יש לו מתקני כליאה שאפשר להשתמש בהם כמו המתקן שבו החזיקו את כל השב"חים האלו אם אני לא טועה, בסביבות 2,000, בענתות ועוד מתקן נוסף

יוסי מימון:  הם צריכים להיות חלק מהפתרון לפחות עד ששב"ס ייתן את הפתרון המלא

יוסי מימון:  תודה

צביקה פוגל: תודה לך, יוסי

צביקה פוגל:  הערות נכונות וטובות

צביקה פוגל:       שב"ס, אתם רוצים רגע להתייחס לעניין הזה?      

כינרת צימרמן: לגבי חולות אני לא יודעת לענות כרגע

נעמה פויכטונגר: מכיוון שאמרו - - -, היא שהמשרד לבל"מ מתכוון לקיים דיון בנושא בראשות המנכ"ל, אולי כדאי - - -      

צביקה פוגל: אנחנו נחייב אותו לעניין הזה בהחלט

צביקה פוגל:  נכון מאוד

אביב ישראלי: הדברים גם יוצגו, גם על הדברים שעלו פה

אביב ישראלי:  אנחנו נבדוק את הדברים כמובן

אביב ישראלי:  כן חשוב לי להגיד שהדיון עוד לא התקיים

אביב ישראלי:  כמובן יתקיים דבר ראשון דיון פנימי ואנחנו במידת הצורך גם נרחיב מה שצריך

צביקה פוגל: תודה רבה

צביקה פוגל:       עוד משהו, עידו?     

עידו בן יצחק: אתה רוצה להתייחס לנתונים?     

אליאסף זכאי: אני אגיד את זה בקצרה

צביקה פוגל: בבקשה

אליאסף זכאי: אנחנו עומדים היום על מצבה של 19,000

אליאסף זכאי:  זה עלייה של 2,650 מאז תחילת המלחמה

אליאסף זכאי:  200 מהעלייה היא בפליליים, השאר ביטחוניים

צביקה פוגל: 200 פליליים נוספו בחודש וחצי הזה?     

אליאסף זכאי: נוספו מאז תחילת המלחמה

אליאסף זכאי:  אני רוצה לתת צפירת הרגעה לגבי הפליליים

אליאסף זכאי:  הירידה במצבת הפליליים נמשכת

אליאסף זכאי:  אם בדיון הקודם עמדנו על סדר גודל של 18,900 ומשהו, מאז עלינו ב-90 כאשר מצבת הביטחוניים עלתה ב-320 ומצבת הפליליים ירדה ב-220

אליאסף זכאי:  אם אתם זוכרים, דיווחתי על זה גם בדיון הקודם

אליאסף זכאי:  אנחנו בהמשך ירידה ממצבת הפליליים אבל יש עלייה במצבת הביטחוניים שהיא יותר גבוהה - - -      

צביקה פוגל: ממה נובעת הירידה?     

אליאסף זכאי: אני לא ניתחתי את זה לגמרי אבל אני מעריך שאם ועדות השחרורים נכנסו לעבודה, והרבה אסירים ישבו על השליש כי הן לא התקיימו

אליאסף זכאי:  יש יותר דיוני הוכחות עכשיו, נכון?      

נעמה פויכטונגר: יש ירידה בקליטה של אסירים קשים?     

אליאסף זכאי: דווקא בזה לא

אליאסף זכאי:  במצבה

אליאסף זכאי:  בקליטה יש פחות ירידה

צביקה פוגל: מה שאתה אומר בעצם זה שמספר הנכנסים זהה לתקופות קודמות

אליאסף זכאי: פחות או יותר, כן

אליאסף זכאי:  אי אפשר לזהות שם מגמה

צביקה פוגל: פשוט יותר אנשים שהשתחררו, הגיעה תקופת תום מאסרם בצורה זו אחרת?      

עידו בן יצחק: או שלפי מה שהוא אומר, בדיוני מעצרים הוחלט לשחרר ממעצר

צביקה פוגל: שחרור מוקדם, כן?     

אליאסף זכאי: לא ניתחתי את זה לגמרי אבל כנראה שאלה הסיבות

אליאסף זכאי:  זהו בגדול

צביקה פוגל: בסדר גמור

צביקה פוגל:       בבקשה, שי

שי גליק: מדברים הרבה על הנתונים של בעצם מצב חירום, אבל צריך להגיד שאסירים ביטחוניים צריכים לקבל תנאים קשים, כמובן תנאים בהתאם לחוק אבל תנאים קשים

שי גליק:       עוד נקודה שצריך לחזור על זה

שי גליק:  הצלב האדום דורש לבקר את אותם מחבלים כבר הרבה מאוד זמן

שי גליק:  מתחילת המלחמה, כבר בעצם בשבוע הראשון הוא כבר הוציא פנייה

שי גליק:  החובה על השב"ס לא לאשר לו שום כניסה עד שהוא יציג הוכחות שהוא ביקר גם את החטופים בעזה, כי ברגע שניכנע לו, וראינו עד עכשיו שהוא לא מבקר את החטופים בעזה ומסרב לקחת תרופות

שי גליק:  אסור לנו לתת לו פתח להיכנס לבקר את המחבלים שכלואים בישראל

סימון מושיאשוילי: אני לא יודע אם זה מופנה אליו

סימון מושיאשוילי:  לדרג המדיני אני חושב

שי גליק: כן, אבל הם שב"ס

סימון מושיאשוילי: אני מסכים איתך

סימון מושיאשוילי:  אם הוא הכתובת, אני לא יודע

צביקה פוגל: חבר הכנסת סימון, הוא מנצל את הבמה שנתנו לו, אז הוא אומר את מה שהוא רוצה

צביקה פוגל:  זה בסדר גמור

צביקה פוגל:  דרך אגב, יש פניות של הצלב האדום אלינו לביקור? הן נענות בחיוב? אוקיי

צביקה פוגל:  גם אם לא אומרים את זה בפה מלא אלא רק בנענוע ראש, אז מספיק לי, זה בסדר גמור

שי גליק: צריך להגיד בפה מלא, אני לא מתבייש

שי גליק:  להגיד בפה מלא שכל זמן שהם לא מבקרים את החטופים שלנו, זה צריך להיות הדדי

צביקה פוגל: תודה רבה, שי, על הדברים החשובים האלה

צביקה פוגל:       חבר הכנסת סימון, סיכום, משהו? עידו?      טוב, כמתחייב בחוק אנחנו תיכף נקיים על זה הצבעה, אבל אני רוצה לומר כמה דברים כי אנחנו נקיים דיון מעקב בעוד שבועיים ואני מקווה שאני אצליח בשבועיים האלה גם ללכת לבקר בקציעות

צביקה פוגל:  אולי גם ללכת לראות את מתקן חולות

צביקה פוגל:  אולי גם ללכת לכלא אלה

צביקה פוגל:  זה חשוב ללכת לראות את הפתרונות האלה כי זה משהו חשוב

צביקה פוגל:       מה שמעניין אותי באמת זה שלומנו

צביקה פוגל:  אם אנחנו נגיע למצב שבו בבתי האסורים שלנו העומס יהיה כזה גדול, זה עלול לייצר לנו בעיה גם בפיקוד ושליטה וגם בחוסר שליטה ובעוד כמה דברים אחרים שאני לא רוצה להגיע אליהם, לכן אני חושב שכולנו חייבים, שב"ס, המשרד לביטחון לאומי, לבדוק את האפשרות של חולות, לראות מה קורה עם מתקן אלה, אפשרות של מתקני כליאה צבאיים כמו שצוינו כאן, האיזוק האלקטרוני כמו שדיבר עליו חבר הכנסת סימון

צביקה פוגל:  כן, אלה הדברים שצריך לבדוק אותם כדי לא לגרום לנו להיות במקום שבו אנחנו לא רוצים

צביקה פוגל:      הארכת החוק, אני צריך לקרוא את זה?     

עידו בן יצחק: לא

עידו בן יצחק:  הבקשה היא עד ה-31 בדצמבר 2023

צביקה פוגל: כדי להיענות לבקשה להארכת מצב חירום כליאתי עד ה-31 בדצמבר, מי בעד? מי נגד? מי נמנע?      

צביקה פוגל: אושר     

צביקה פוגל: הבקשה התקבלה

צביקה פוגל:  הארכת מצב חירום כליאתי תוארך עד ה-31 בדצמבר

צביקה פוגל:  תודה רבה לכל מי שהגיע לכאן וניפגש בשמחות

צביקה פוגל:  לאה, תודה רבה פעם נוספת